Fleuves

Fleuves a zo ur strollad sonerezh savet gant tri soner, Emilien Robic (klarinetenn), Romain Dubois (piano Rhodes) ha Samson Dayou (gitar-boud), e Penn-ar-Bed e 2012.

Mesket e vez gant ar strollad-mañ sonerezh Breizh, jazz ha sonerezh elektronek. Troet eo tonioù ar strollad-mañ war-zu ar sonerezh da zañsal. Evit-se e vez klevet Fleuves peurvuiañ er festoù-noz pe er gouelioù e BreizhMaiwenn Raynaudon-Kerzerho, « L'étonnante histoire de la musique bretonne : Quelques groupes emblématiques », Bretons, no 47,‎ avril 2021, p. 40.  

Daou albom studio hag un EP zo bet embannet ganto betek-henn. An daou albom-mañ zo bet degemeret mat gant ar publik hag anavezet evel div bladenn a-galite gant an dud a vicher« Musique. Le groupe Fleuves, vainqueur des ventes 2019 de la Coop Breizh », Ouest-France, 15 janvier 2020.

 Istor ar strollad 
An tri soner a ra ar strollad zo o tont eus redennoù sonerezh disheñvel. En em gavet int memestra dre hentoù ar sonerezh : da gentañ penn etre Émilien Robic hag e genderv Samson Dayou er strollad Kentañ. Ar Brestiz Romain Dubois ha Samson Dayou a labour asambles e-pad ouzhpenn 10 vloaz. Krouet e oa bet un daouad Robic-Dubois e 2012 evit ar genstrivadeg "Duo libre" da-geñver kampionad ar sonerien e Gourin. Ar maout az a ganto, ar perzh a gendrec'hiñ anezho da grouiñ ur gwir strollad.

Troioù:
Emvod ar Gelted en Oriant 2017, 2019, 2021 ha 2022

Prizioù :
 Priz Sonerezh Produet e Breizh 2017 (pladenn Fleuves #1)
 Priz ar juri Priz Meur pladenn an Telegram 2019 (#2)

 Sonerien 
 Samson Dayou : gitar-boud ha fretless, sonaozour (abaoe 2012)
 Romain Dubois : piano Fender Rhodes ha mekanikoù elektronek, sonaozour (abaoe 2012)
 Emilien Robic : klarinetenn (treujenn-gaol), sonaozour (abaoe 2012)

 Pladennoù 
 Bloavezh  Titr  Notennoù 2016  Fleuves #1  Studio  2019  #2  Studio  2020  Fleuves 1 & 2  Dibab-tonioù  2021  Odyssea  Studio (EP) 2023 Supreme Folklore #1Studio (EP) 2024 #3Studio

 Notennoù 

 Diellstagadennoù 
 Levrlennadur 



 Liammoù diavaez 

   Lec'hienn ofisiel Fleuves
Fleuves e discogs.com
 Rouedadoù sokial : Facebook, Instagram, Youtube

Rummad:Sonerezh fest-deiz/fest-noz
Rummad:Strolladoù sonerien Breizh
Rummad:Strolladoù sonerezh elektronek
Rummad:Strolladoù sonerezh rock
Rummad:Jazz